వేణుగోపాలస్వామి దేవాలయం (కార్వేటినగరం)

వేణుగోపాలస్వామి దేవాలయం అనేది ఆంధ్రప్రదేశ్ రాష్ట్రం, చిత్తూరు జిల్లా, కార్వేటినగరంలో ఉన్న ఒక హిందూ-వైష్ణవ దేవాలయం. ఈ దేవాలయం కృష్ణుడికి అంకితం చేయబడింది, దీనిని విష్ణువు దశావతారంలో తొమ్మిదవ అవతారంగా భావిస్తారు, అతన్ని వేణుగోపాలుడు అని పిలుస్తారు. ఇది తిరుపతి నుండి 58 కి.మీ.ల. దూరంలో, పుత్తూరు నుండి 12 కి.మీ.ల దూరంలో ఉంది.

 చరిత్ర 
ఈ దేవాలయాన్ని వెంకటరాజ వంశానికి చెందిన రాజు వెంకటపెరుమాళ్ నిర్మించాడు.

 పరిపాలన 
ఈ దేవాలయాన్ని తిరుమల తిరుపతి దేవస్థానం నిర్వహిస్తోంది. ఆంధ్రప్రదేశ్‌లోని తిరుపతిలో కార్యకలాపాలను నిర్వహించే స్వతంత్ర ట్రస్ట్.

 అధిష్టాన దేవతలు 
గర్భగృహంలో వేణుగోపాలస్వామి, ఆయన భార్యలు రుక్మిణి, సత్యభామ ప్రధాన దేవత ప్రక్కల కొలువై ఉన్నారు. ఈ విగ్రహాలను నారాయణవనం దేవాలయం నుండి తీసుకువచ్చారు. సీత, లక్ష్మణుడు, ఆంజనేయుడు, పార్థసారథి, రేణుకా పరమేశ్వరి, అవనాక్షమ్మతోపాటు రాముడికి అంకితం చేయబడిన ఉపాలయాలు ఉన్నాయి. దేవాలయ చెరువును స్కంద పుష్కరిణి అని పిలుస్తారు.

 పూజలు, పండుగలు 
దేవాలయంలో వైకానస ఆగమ ప్రకారం నిత్య పూజలు జరుగుతాయి. కృష్ణ జన్మాష్టమి, ఉట్లోత్సవం, బ్రహ్మోత్సవాలు, వైకుంఠ ఏకాదశి, ఉగాది, సంక్రాంతి పండుగలు జరుగుతాయి.

 పాటలు, కీర్తనలు 
18వ శతాబ్దపు తొలినాళ్లలో తెలుగు కవి అయిన సారంగపాణి, ఈ దేవాలయ వేణుగోపాల స్వామిని స్తుతిస్తూ పద సంప్రదాయంలో అనేక పాటలు రాశారు. ఆయన రాసిన దాదాపు 200 పాటలు నేటికీ ముద్రణ రూపంలో ఉన్నాయి.

 ఇవికూడా చూడండి 
 తిరుమల తిరుపతి దేవస్థానం పరిధిలోని దేవాలయాల జాబితా
 కల్యాణ వేంకటేశ్వర ఆలయం, నారాయణవనం
 వేదనారాయణ దేవాలయం, నాగలాపురం

 మూలాలు 

వర్గం:చిత్తూరు జిల్లా పుణ్యక్షేత్రాలు
వర్గం:చిత్తూరు జిల్లా